Diari Oficial de la Generalitat Valenciana


Sumari del DOGV 5161, del 23-12-2005 (2005/13126)

RESOLUCIÓ de 12 de desembre de 2005, de la direcció general de Personal Docent, de la Conselleria de Cultura, Educació i Esport, per la qual es convoca procediment d'adscripció dels funcionaris de carrera del cos de mestres amb destinació definitiva en els centres de Formació de Persones Adultes als llocs de treball determinats per l'Orde de 13 de setembre de 2005.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5161

Data del DOGV
:   23-12-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/13568


Data del document
:   12-12-2005

Organisme emissor
:   Conselleria de Cultura, Educació i Ciència

Tipus de document
:   Resolució

Descriptors 

:   * personal docent
    * administració regional
    * concurs administratiu

RESOLUCIÓ de 12 de desembre de 2005, de la direcció general de Personal Docent, de la Conselleria de Cultura, Educació i Esport, per la qual es convoca procediment d'adscripció dels funcionaris de carrera del cos de mestres amb destinació definitiva en els centres de Formació de Persones Adultes als llocs de treball determinats per l'Orde de 13 de setembre de 2005. [2005/X13850]
  
La disposició addicional primera del Decret 220/1999, de 23 de novembre, del Govern Valencià, establix que ?en els centres públics de Formació de Persones Adultes de la Generalitat Valenciana, els ensenyaments corresponents al Cicle I de la Formació Bàsica de Persones Adultes seran impartits per professorat integrat en el cos de mestres. Este professorat també podrà impartir els ensenyaments corresponents al primer nivell del Cicle II de la Formació Bàsica de Persones Adultes.
  
La nova configuració dels centres de Formació de Persones Adultes de la Generalitat Valenciana suposa una redefinició de les plantilles que es plasma en l'Orde de 13 de setembre de 2005, per la qual es relacionen els llocs de treball docents existents en els centres públics de Formació de Persones Adultes de la Comunitat Valenciana de titularitat de la Generalitat Valenciana.
  
En conseqüència és necessari promulgar la normativa i el procediment que permeten la redistribució en cada centre dels mestres amb destinació definitiva, així com regular un mecanisme extraordinari de provisió, que permeta a tal professorat el canvi de centre de destinació. D'altra banda, es fixa l'equivalència de les habilitacions del cos de mestres amb els llocs de treball dels centres de Formació de Persones Adultes.
  
En la tramitació d'esta resolució s'ha complit el que preveu l'article 32 de la Llei 9/1987, de 12 de juny, d'Òrgans de Representació, Determinació de les Condicions de Treball i Participació del Personal de les Administracions Públiques.
  
De conformitat amb la disposicions anteriorment esmentades, esta Direcció General ha resolt convocar procediment d'adscripció referit al seu àmbit territorial, d'acord amb les bases següents:
  
Normes generals
  
Primera
  
1. El present procediment té com a objecte la regulació del procés d'adscripció dels funcionaris de carrera del cos de mestres amb destinació definitiva en centres públics de Formació de Persones Adultes als llocs de treball inclosos en l'Orde de 13 de setembre de 2005.
  
2. La correspondència entre les habilitacions per a llocs de treball d'Educació General Bàsica, establits en el Reial Decret 895/1989, de 14 de juliol, modificat pel Reial Decret 1664/1991, de 8 de novembre, amb els llocs de treball dels centres de Formació de Persones Adultes és la següent:
  
Primera fase: adscripció a centre
  
Segona
  
Cada direcció territorial notificarà a cada centre:
  
a) Relació de mestres amb destinació definitiva en el centre que queden adscrits automàticament en este en el cas d'aquelles especialitats en què el nombre de funcionaris amb destinació definitiva és igual o inferior al nombre de llocs de treball determinats en la plantilla del centre.
  
b) Relació, si és el cas, de funcionaris amb destinació definitiva en el centre que han de participar en el procediment d'adscripció en el cas d'aquelles especialitats en què el nombre de funcionaris amb destinació definitiva és superior al nombre de llocs de treball determinats en la plantilla del centre.
  
c) Relació total de llocs de treball corresponents al centre.
  
Tercera
  
Rebudes en el centre les relacions establides en la base anterior i en el cas que hi haguera funcionaris sense adscripció automàtica segons l'apartat b de la base segona la direcció del centre reunirà el dia 6 de març de 2006 els mestres de les especialitats afectades a fi que en cada una d'elles queden adscrits tants funcionaris com llocs de treball existents. Amb este fi se seguiran successivament els criteris següents:
  
1r. Acord dels mestres afectats.
  
2n. Se no existix acord per que el nombre de mestres que sol·liciten quedar sense adscripció és major a la diferència entre el nombre de mestres amb destinació definitiva i el nombre de llocs que preveu la relació de llocs en l'especialitat, la prioritat per a quedar sense adscripció vindrà determinada per l'aplicació successiva dels criteris següents:
  
a) Major antiguitat amb destinació definitiva ininterrompuda en el lloc.
  
b) Major temps de servicis efectius com a funcionari de carrera en el cos de mestres.
  
c) Any menys recent d'ingrés en el cos.
  
d) Major puntuació obtinguda en el procediment selectiu d'ingrés en el cos.
  
3r. Si no existix acord perquè el nombre de mestres que sol·liciten quedar sense adscripció és menor a la diferència entre el nombre de mestres amb destinació definitiva i el nombre de llocs que contempla la relació de llocs en l'especialitat, es determinarà qui queda sense adscripció d'acord amb els criteris següents:
  
a) Menor antiguitat ininterrompuda com a definitiu en el lloc.
  
b) Menor temps de servicis efectius com a funcionari de carrera en el cos de mestres.
  
c) Any més recent d'ingrés en el cos.
  
d) Menor puntuació obtinguda en el procediment selectiu d'ingrés en el cos.
  
Els mestres que queden sense adscripció podran sol·licitar l'adscripció a la resta de llocs del centre d'acord amb el que establix la base següent. A este efecte podran sol·licitar des d'eixa data les habilitacions que pogueren correspondre'ls d'acord amb les normes aplicables al cos de mestres.
  
Els mestres que tenen destinació en un centre per desglossament, desdoblament, transformació total o parcial d'un altre o altres centres, transformació de l'especialitat a què corresponga el lloc o integració en un altre, se'ls computarà en l'antiguitat com definitius la referida al seu centre d'origen.
  
Quarta
  
1. Els mestres no adscrits podran voluntàriament sol·licitar els llocs que quedaren vacants en el centre, sempre que compten amb l'habilitació corresponent, per a això la direcció del centre convocarà abans del dia 27 de març de 2006 els mestres afectats, i els adscriurà de conformitat amb la prioritat establida en la base 3.2.
  
2. A continuació els mestres adscrits amb caràcter automàtic podran voluntàriament sol·licitar els llocs que quedaren vacants en el centre, sempre que compten amb l'habilitació corresponent i el Certificat de Capacitació, per a això la direcció del centre convocarà el dia 21 de febrer de 2006 els mestres afectats, i els adscriurà de conformitat amb la prioritat establida en la base 3.2.
  
Cinquena
  
Els mestres que no queden adscrits en esta fase de centre quedaran amb la condició de suprimits en el seu centre d'origen.
  
Aquells adscrits en virtut de la base 4.1, que no estiguen en possessió del Certificat de Capacitació, es comprometran a obtindre'l en el termini màxim de cinc anys.
  
Sisena
  
La direcció del centre exposarà abans del dia 5 d'abril de 2006 en el tauler d'anuncis del centre, d'acord amb els models inclosos com annex d'esta resolució, les relacions següents:
  
a) Relació de mestres adscrits en el centre.
  
b) Relació de mestres amb destinació definitiva no adscrits amb la condició de suprimits.
  
c) Relació de vacants que s'han d'incloure en la fase següent d'adscripció.
  
Així mateix, el director del centre farà arribar el mateix dia a la direcció territorial corresponent les anteriors relacions en els termes exposats.
  
Segona fase: adscripció a comunitat
  
Setena
  
En esta fase podran participar, per les habilitacions de què són titulars, amb caràcter voluntari els funcionaris adscrits i no adscrits en la fase anterior.
  
En esta fase es proveiran els llocs de treball que queden per adscriure en la Comunitat una vegada resolta la fase anterior.
  
Els criteris d'ordenació dels participants seran els establits en la base 3.2, referit a comunitat. L'antiguitat en la comunitat vindrà determinada per la suma dels temps de servici prestats, de forma ininterrompuda, en els centres dependents de la Generalitat Valenciana com a funcionaris de carrera amb destinació definitiva.
  
Huitena
  
La Direcció General de Personal Docent establirà un termini de deu dies perquè els mestres interessats manifesten la seua voluntat de participar en esta fase que es realitzarà de forma presencial.
  
A continuació procediran a convocar acte públic en què es realitzarà l'adscripció voluntària dels funcionaris amb l'habilitació corresponent i el Certificat de Capacitació als llocs vacants segons l'orde establit en la base anterior.
  
Normes finals
  
Novena
  
Finalitzades totes les fases, la direcció territorial corresponent dictarà una resolució d'adscripció i la notificarà a l'interessat.
  
Els funcionaris que queden sense adscripció adquiriran la condició de suprimits en el seu centre d'origen.
  
Deu
  
Contra les resolucions d'adscripció de les direccions territorials de Cultura, Educació i Esport es podrà interposar recurs d'alçada davant del director general de Personal Docent en el termini d'un mes a comptar des de l'endemà de la seua notificació.
  
L'adscripció als llocs de treball obtinguts en qualsevol de les fases del procés que regula esta resolució tindrà caràcter de destinació definitiva i serà irrenunciable, adquirint efectes d'1 de setembre de 2006.
  
L'adscripció als llocs de treball obtinguts en qualsevol de les fases del procés que regula esta resolució no es considera canvi de destinació a efecte de participar en futurs concursos de provisió de llocs de treball.
  
Onze
  
Els funcionaris afectats pel procediment que es regula en esta resolució que per motius justificats no pogueren comparéixer personalment quan foren convocats als actes d'adscripció en qualsevol de les seues fases, podran realitzar-ho per escrit o desigar una altra persona perquè actue en nom seu.
  
Dotze
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú i els articles 8, 14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició, o bé caldrà plantejar directament recurs contenciós administratiu en els terminis i davant els òrgans que s'indiquen a continuació: a) El recurs de reposició haurà d'interposar-se davant la Direcció General de Personal Docent de la Conselleria de Cultura, Educació i Esport en el termini d'un mes a comptar des de l'endemà de la notificació. b) El recurs contenciós administratiu haurà de plantejar-se, a la seua elecció, davant el jutjat contenciós administratiu en la circumscripció de la qual tinga el recurrent el seu domicili o es trobe la seu de l'òrgan autor d'este acte, en el termini de dos mesos a comptar des de l'endemà de la notificació.